Eveniment

UPDATE: Secretarul de stat Raed Arafat şi ministrul Sănăţii, Nicolae Bănicioiu, merg la Braşov, unde joi seară a avut loc o explozie puternică urmată de un incendiu la fabrica de pâine Vel Pitar, în urma căreia cinci persoane au fost rănite, fiind posibil să existe şi alte victime printre dărâmături.

UPDATE: Pompierii intervin, la ora transmiterii acestei ştiri, cu nouă autospeciale cu apă şi spumă, pentru stingerea incendiului declanşat în urma exploziei puternice de la fabrica de pâine Vel Pitar din Braşov, iar la faţa locului se află, în total, 12 ambulanţe ŞI SMURD.

Ciprian Sfreja, din cadrul Inspectoratului pentru Situaţii de Urgenţă Braşov, a declarat că unul dintre cei cinci răniţi în explozie, transportaţi la spital, unul este în stare foarte gravă, transmite corespondentul MEDIAFAX.

Potrivit sursei citate, la ora transmiterii acestei ştiri la faţa locului pompierii intervin cu nouă autospeciale cu apă şi spumă şi 12 ambulanţe şi echipaje SMURD.

Dintre cei cinci răniţi, unul este în stare foarte gravă.

La rândul său, secretarul de stat Raed Arafat a precizat că patru dintre răniţi au arsuri de 10 la sută, iar unul are arsuri de 40 la sută.

În urma exploziei, foarte multe cioburi s-au îmbrăştiat în curţile caselor aflate în jurul clădirii unde a avut loc deflagraţia.

UPDATE: Mai multe echipe de intervenţie s-au format, joi seară, pentru a căuta alte persoane care ar fi putut fi surprinse de explozia produsă la moara fabricii de pâine Vel Pitar, din Braşov, a declarat Ciprian Sfreja, din cadrul Inspectoratului pentru Situaţii de Urgenţă Braşov.

UPDATE: Angajaţii fabricii de pâine erau în schimbul al doilea, iar la ora actuală nu se cunoaşte numărul exact al persoanelor care se aflau în clădire la momentul producerii exploziei urmate de incendiu.

La locul accidentului au fost trimise cinci ambulanţe, care au preluat imediat persoanele rănite, pe care le-au transportat la spital, din primele date reieşind că acestea nu sunt în stare foarte gravă.

Explozia, urmată de incendiu, s-a produs la fabrica de pâine Vel Pitar, situată în apropierea Stadionului Tineretului din Braşov, unde se desfăşura meciul FC Braşov - CSM Râmnicu Vâlcea din Liga a II-a de fotbal.

Deflagraţia a avut loc la moara fabricii.

UPDATE: Din cele 10 persoane aflate sub dărâmături, cinci persoane au fost rănite în urma exploziei urmate de un incendiu care s-a produs, joi seară, în apropierea stadionului din Braşov, în timpul unui meci, secretarul de stat Raed Arafat anunţând că a fost declarat cod roşu, iar la faţa locului au fost trimise mai multe elicoptere.

Raed Arafat a declarat pentru MEDIAFAX că cinci persoane rănite în explozie au fost transportate la spital.

El a precizat că a fost activat ”cod roşu” de intervenţie şi că spitalele din judeţele Braşov şi Covasna sunt pregătite să primească răniţi.

Arafat a mai spus că sunt pregătite şi două elicoptere care vor prelua, la nevoie, răniţi.

Potrivit informaţiilor de la faţa locului, o a şasea persoană este căutată printre dărâmături.

La ora transmiterii acestei ştiri, incendiul, extrem de violent, nu a fost stins.

Explozia, urmată de incendiu,s-a produs la fabrica de pâine Vel Pitar, situată în apropierea Stadionului Tineretului din Braşov, unde se desfăşura meciul FC Braşov - CSM Râmnicu Vâlcea din Liga a II-a de fotbal.



Deflagraţia a avut loc la moara fabricii.

Flăcările uriaşe au fost surprinse în direct de camerele video de la stadionul FC Braşov.

UPDATE: Zece persoane au fost rănite în urma exploziei urmate de un incendiu care s-a produs, joi seară, în apropierea stadionului din Braşov, în timpul unui, secretarul de stat Raed Arafat anunţând că a fost declarat cod roşu, iar la faţa locului au fost trimise mai multe elicoptere.

Oamenii au fost surprinşi în timp ce lucrau în fabrică.

Flăcările uriaşe au fost surprinse în direct de camerele video de la stadionul FC Braşov.

Joi seară, pe stadionul din Braşov, în spatele căruia se află fabrica de pâine unde a avut loc explozia, se desfăşura meciul între echipele de fotbal FC Braşov şi CSM Râmnicu Vâlcea din Liga a II-a de fotbal.

Fabrica Vel Pitar este deţinută de Fondul American de Investiţii Broadhurst, care operează pe piaţa românească de peste două decenii.

O parte din banii fondului aparţin unor mari universităţi americane. Broadhurst mai deţine pe piaţa românească magazine Romarta din Bucureşti, Libra Bank, Electroaparatash, UMEB Bucureşti, plus câteva zeci de mii de hectare de teren agricol.